
PARLAMENTUL ROMÂNIEI
Camera  Deputaţilor

Comisia pentru industrii si servicii

PLx. 50/2015                                                                                                           Nr.4c-3/37/2015
                                                                                                                                        24.02.2015                                                        
AVIZ

asupra proiectului de Lege pentru aprobarea Ordonanţei de urgenţă a Guvernului 
nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei

 nr. 21/1996

În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei  nr. 21/1996, transmis cu adresa PLx.50 din 16 februarie 2015 şi înregistrat cu nr.4c-3/37 din 17 februarie 2015. 


Avizul comisiei va fi trimis Comisiei pentru politică economică, reformă şi privatizare.

Senatul în calitate de primă Cameră sesizată a adoptat proiectul de lege,  în şedinţa din 11 februarie  2015. 

Proiectul de ordonanţă de urgenţă  are ca obiect de reglementare adoptarea de noi reglementări în domeniul ajutorului de stat, în sensul punerii în aplicare a Regulamentelor CE 733/2013; 734/2013 şi 1407/2013.

De asemenea, se propune modificarea unor texte din Legea Concurenţei nr. 21/1996, republicată, cu modificările şi completările ulterioare.

Consiliul Legislativ a avizat favorabil  proiectul de Lege, cu unele observaţii şi propuneri, aviz transmis cu adresa nr. 1314 din 04.12.2014.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut propunerea legislativă menţionată mai sus în şedinţa din data de  24.02.2015.                                                                                             

În urma dezbaterilor, membrii comisiei au hotărât, cu majoritate de voturi, să avizeze favorabil iniţiativa lagislativă.

În raport de obiectul şi conţinutul său, proiectul de lege face parte din categoria legilor ordinare. 

Conform prevederilor art. 75 alin.(1) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare Camera Deputaţilor este Cameră Decizională
PREŞEDINTE,

Iulian Iancu
Consilier parlamentar,
Viorica Petraşcu
PAGE  
1

